b"\n_START_ARTICLE_\nParo, Butan\n_START_SECTION_\nZgodovina\n_START_PARAGRAPH_\nRinpung Dzong je samostanska trdnjava, ki iz vzpetine gleda na dolino Paro, po kateri te\xc4\x8de reka Paro in ima dolgo zgodovino. Samostan je sprva zgradil na tem mestu Padma Sambhava na za\xc4\x8detku 10. stoletja. Na njegovih temeljih ga je v mnogo ve\xc4\x8djega leta 1644 predelal Ngavang Namgjal. Nov dzong, s petimi nadstropji, je nudil svojo u\xc4\x8dinkovito obrambno vlogo pred \xc5\xa1tevilnimi poskusi invazije Tibetancev, ve\xc4\x8d stoletij._NEWLINE_Dzong je zgrajen iz kamna. Poimenovali so ga Rinpung, kar pomeni 'kup draguljev'. Rinpung Dzong in njegovi zakladi so bili uni\xc4\x8deni v velikem po\xc5\xbearu leta 1907. Samo ena thangka, znana kot Thongdel, je bila re\xc5\xa1ena. Dzong je po po\xc5\xbearu obnovil guverner Dava Pend\xc5\xbeor. V njem hranijo zbirko sakralnih mask in kostumov. Nekatere so stare ve\xc4\x8d stoletij, nekatere je prispeval Dava Pend\xc5\xbeor in njegov naslednik guverner \xc4\x8cering Pend\xc5\xbeor._NEWLINE_Na hribu nad trdnjavo stoji starodaven opazovalni stolp imenovan Ta Dzong, v katerem je od leta 1967 Narodni muzej Butana. Nasproti srednjeve\xc5\xa1kega mostu \xc4\x8dez reko pod dzongom stoji pala\xc4\x8da Ugjena Pelrija, kraljevska rezidenca, ki jo je zgradil penlop (guverner) \xc4\x8cering Pend\xc5\xbeor.\n_START_SECTION_\nArhitektonske zna\xc4\x8dilnosti mesta\n_START_PARAGRAPH_\nOb glavni ulici v mestu se razteza vrsta bogato okra\xc5\xa1enih stavb v tradicionalnem arhitekturnem slogu, v katerih so majhne trgovine, ustanove, hoteli in restavracije._NEWLINE_Skozi ograjo ob cesti, blizu novega mostu, lahko vidimo samostan Dungtse Lhakhang iz 15. stoletja in pala\xc4\x8do Ugjen Perli. \xc4\x8clani kraljeve dru\xc5\xbeine v tej pala\xc4\x8di \xc5\xbeivijo, kadar se mudijo v tem kraju. Blizu je tudi stari most s trdnjavo Rinpung v ozadju. Ogleda vreden je tudi hotel Olathang, ki je zgrajen v starem slogu._NEWLINE_Okoli 10 km severno od mesteca Paro je samostan Paro Takt\xc5\xa1ang ('Tigrovo gnezdo'), ki je ume\xc5\xa1\xc4\x8den na skalni polici na sredini 1000 visoke previsne stene. To mesto je izjemno sveto za Butance, ki verujejo, da je guru Rinpo\xc4\x8de, ustanovitelj butanskega budizma, pri\xc5\xa1el tja na tigrovem hrbtu. Vzpon k  samostanu Tigrovo gnezdo traja dve do tri ure v eno smer. Iz samostana in tudi iz poti nanj je \xc4\x8dudovit pogled na mestece Paro. Po drugi poti na severozahod od Para pa pridemo po 10 km ceste v dolino z ru\xc5\xa1evinami druge samostanske trdnjave ali dzonga, Drukgyal dzong, ki je bil mo\xc4\x8dno po\xc5\xa1kodovan v po\xc5\xbearu leta 1951._NEWLINE_V Paru (ali bolje re\xc4\x8deno nad njim) je tudi najvi\xc5\xa1ja stavba, to je Ta-Dzhong, ki meri 22 metrov v vi\xc5\xa1ino in ima 6 nadstropij. Postavljen je bil leta 1649.\n_START_SECTION_\nLetali\xc5\xa1\xc4\x8de\n_START_PARAGRAPH_\nLetali\xc5\xa1\xc4\x8de Paro opisujejo kot \xc2\xbbnajte\xc5\xbeje komercialno letali\xc5\xa1\xc4\x8de na svetu\xc2\xabref> Paro Airport, atlas obscura (website), accessed 3 December 2014</ref>, Letali\xc5\xa1\xc4\x8de ima samo eno vzletno-pristajalno stezo. Letala na priletu pre\xc4\x8dkajo 5500 m himalajskih gorskih vrhov, dol\xc5\xbeina vzletno-pristajalne steze 1980 m in predstavlja dvojni izziv zaradi izjemno nizke vi\xc5\xa1ine na lokaciji. Zato je le pe\xc5\xa1\xc4\x8dica pilotov letalskih dru\xc5\xbeb (8 od decembra 2014) certificirana za upravljanje komercialnih letal. Vsako leto na letali\xc5\xa1\xc4\x8de prispe pribli\xc5\xbeno 30.000 potnikov."